**Základná škola s materskou školou kard. Alexandra Rudnaya**

**Považany 215**

DODATOK č. 1

k školskému poriadku Materskej školy Považany pri otváraní materských škôl po prerušení prevádzky kvôli prevencii nákazy COVID- 19.

Rozhodnutím Ministerstva školstva, vedy, výskumu a športu podľa § 150odst. 8zákona č. 245/2008 Z.z. o výchove a vzdelávaní / školský zákon/ a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22.5.2020 s účinnosťou od 1.júna 2020 sa obnovuje školské vyučovanie, rozhodol tak zriaďovateľ materskej školy.

Čas prevádzky sa podľa usmernenia upravuje od 6,45 do 16,00 hod.

Výchovno – vzdelávaciu činnosť zabezpečená od 6,45 – 12,45 ranná zmena, 10,00 – 16,00 popoludňajšia zmena, ostatné činnosti v MŠ / stravovanie, upratovanie/ zabezpečia nepedagogickí zamestnanci.

**Denný poriadok**

6,45 - 8,00 otvorenie, schádzanie detí v dvoch skupinách, PZ vykoná dôkladný ranný fitler

s meraním teploty, zapisovaním

8,30 - 8,45 hygiena, desiata 1. skupina

8,50 – 9,05 hygiena, desiata 2. skupina

9,10 - 11,50 hry a hrové činnosti, cielené vzdelávacie aktivity a pobyt vonku

11,30 – 11,50 hygiena, obed 1.skupina

12,10 – 12,35 hygiena, obed 2. skupina

12,10 – 14,20 odpočinok 1. skupina

12,45 – 14,40 odpočinok 2. skupina

14,35 – 14,50 olovrant 1. skupina

14,55 – 15,10 olovrant 2. skupina

14,55 – 16,00 hry a hrové činnosti podľa výberu detí, odchod domov

16,00 koniec prevádzky

**Organizácia a obsah predprimárneho vzdelávania**

* v závislosti od poveternostných podmienok sa prevažná časť aktivít s deťmi a pre deti bude organizovať v exteriéri, či už v areáli MŠ, ZŠ alebo mimo neho, podľa podmienok MŠ,
* deti sa budú vzdelávať a hrať v menších oddelených skupinách v súlade s rozhodnutím ministra,
* pri pobyte v interiéri a exteriéri materskej školy deti ani zamestnanci nemusia nosiť rúška
* materská škola do konca roka neorganizuje žiadne spoločné akcie – rozlúčky s deťmi, besiedky, rozlúčky so školským rokom a iné hromadné podujatia, len na úrovni skupiny a bez zákonných zástupcov a iných osôb, nepracujúcich v materskej škole,
* dobrovoľná účasť detí v MŠ, respektíve nemožnosť zúčastňovať sa z dôvodu naplnenia kapacity neumožňuje materskej škole pokračovať vo vzdelávaní podľa školského vzdelávacieho programu. MŠ sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole,
* zvýšenú pozornosť venovať rozvíjaniu a upevňovaniu hygienických návykov, hlavne po príchode z vonku, po použití toalety a pred stravovaním.

V každej skupine budú pracovať dve učiteľky, ktoré budú mať upravenú pracovnú dobu podľa aktuálnej potreby tak, aby deti prijímali vo svojej skupine a tiež odovzdávali deti len zo svojej skupiny s dodržiavaním prísnych hygienických predpisov.

Deti navštevujúce materskú školu rozdelí zástupkyňa pre materskú školu na skupiny, v ktorých ich bude najviac 15. Vytvorená skupina sa nebude meniť, aj keď počet detí klesne, nebude dochádzať k migrácii detí medzi jednotlivými skupinami. Zástupkyňa MŠ spoločne s riaditeľom ZŠ s MŠ zváži v prípade nízkych počtov detí zmenu skupiny. K zmene môže prísť až v nasledujúcom týždni po dosiahnutí nízkeho počtu detí / napr. 1. Skupina sa v stredu zníži o 4 deti, 2. Skupina na 5 detí, v pondelok nasledujúci týždeň je možné tieto skupiny spojiť/.

Zamestnanci MŠ podľa svojho uváženia a možností zabezpečia dostatočné vzdialenosti medzi deťmi pri hrových aktivitách, vzdelávaní i oddychu.

Pri prvom nástupe do práce všetci zamestnanci materskej školy vyplnia dotazník o zdravotnom stave pred nástupom do zamestnania.

V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred nástupom do zamestnania.

K rizikovým skupinám patria:

* tehotné ženy,
* osoby staršie ako 60 rokov,
* osoby s pridruženými chronickými chorobami / cukrovka, kardiovaskulárne ochorenie,, chronické respiračné choroby/.

**Zákonný zástupca**

S cieľom ochrany pred komunitným šírením ochorenia COVID – 19 v materskej škole deti prichádzajú a odchádzajú len s dospelými osobami, ktoré s dieťaťom žijú v spoločnej domácnosti.

Celkový čas zdržania sa osôb sprevádzajúcich deti do MŠ vo vonkajších i vnútorných priestoroch by nemal presiahnuť 10 minút. Sprevádzajúca osoba sa v priestoroch MŠ pohybuje vždy s rúškom a to hlavne za účelom odovzdania a vyzdvihnutia dieťaťa. Vstup do MŠ je len zo zadnej časti budovy. Pri vstupe do budovy si vydenzifikuje ruky a bude zmeraná teplota.

Odporúča sa obmedzovať zhromaždenie v skupinách pred materskou školou a v priestoroch MŠ, aby sa tak minimalizoval kontakt medzi osobami.

Zakazuje sa pred odovzdaním a po prevzatí dieťaťa využívať hrové prvky na školskom dvore a v záhrade!

Zákonný zástupca predkladá pri nástupe dieťaťa do MŠ alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenia.

**V prípade akéhokoľvek podozrenia na ochorenie** / nielen na COVID-19/ **učiteľka dieťa nepreberie!**

Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy, stanovené zástupkyňou materskej školy.

**Zákaz nosenia hračiek z domu!!!**

Sprevádzajúca osoba odovzdá rezervné rúško do skrinky dieťaťa. Odprevadí dieťa do triedy službukonajúcej učiteľke, ktorej odovzdá vyhlásenie. Dieťa si v triede pod dohľadom učiteľky umyje ruky a vstupuje do triedy.

Poverený zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo miešaniu skupín v šatni.

**Organizácia v šatni a hygiena**

Pri organizácii v šatni môže podľa potreby pomáhať aj nepedagogický zamestnanec. Za dôkladnú a pravidelnú dezinfekciu zodpovedá upratovačka.

**Organizácia v triede**

* pravidelné a intenzívne vetranie / zodpovedné: učiteľky, upratovačka/
* zvýšená pozornosť sa bude venovať častej dezinfekcii priestorov, hračiek, UP a kľučiek
* pri dodržaní pitného režimu sa budú používať sklenené poháre v triede, pri pobyte vonku fľaše, ktoré prinesú rodičia detí a budú viditeľne označené menom dieťaťa.

**Organizácia v sociálnom zariadení**

* toalety budú vybavené dávkovačmi na mydlo a jednorazovými utierkami. Textilné uteráky sa nebudú používať!
* po použití sa bude niekoľkokrát denne dezinfikovať priestor a dotykové plochy,
* smetné koše budú zabezpečené tak, aby nedochádzalo k fyzickému kontaktu rúk s košom odhodení odpadu,
* dieťa sa v týchto priestoroch podľa možností bude pohybovať pod dozorom dospelej osoby,
* za hygienu, bezpečnosť a dezinfekciu zodpovedá upratovačky.

**EDUKAČNÉ ČINNOSTI**

Hrové, vzdelávacie a iné aktivity budú prispôsobené aktuálnym podmienkam.

**POBYT VONKU**

* podľa počasia budú prispôsobovať všetky činnosti tak, aby sa čo najviac vykonávali na školskom dvore, v záhrade, v skupinách a za dodržiavania prísnych hygienických podmienok,
* hrové prvky a hračky sa budú denne dezinfikovať,
* za hygienu, bezpečnosť sú zodpovedné učiteľky, upratovačka a školník,
* učiteľka venuje deťom zvýšenú pozornosť a umožní deťom častejšie umývanie rúk po znečistení,
* pitný režim vonku bude zabezpečený z vlastných **označených fliaš detí!**

**Organizácia podávania stravy**

* dodržiavanie noriem, predpisov rozpíše VŠJ v dodatku Prevádzkového poriadku pre ŠJ,
* v jedálne budú deti sedieť len dve pri stole, vždy samostatne len jedna skupina,
* stravu roznáša aj odnáša kuchárka,
* za organizáciu zodpovedajú PZ,
* za dezinfekciu pred a po skupine zodpovedá upratovačka ZŠ,
* ostatní personál kuchyne bude mimo kontaktu s deťmi.

**Odpočinok detí**

* MŠ podľa svojich možností zabezpečí dostatočné vzdialenosti medzi lôžkami, odporúča sa 1m,
* výmena posteľného prádla sa bude robiť jeden krát do týždňa.

**Harmonogram pre upratovačku, školníčku**

* dezinfikuje všetky priestory v interiéri
* pravidelná dezinfekcia hračiek a hrových prvkov a všetkých dotykových plôch.

**VŠEOBECNÉ NARIADENIA**

1. Nikto s príznakmi infekcie dýchacích ciest, ktoré by mohli zodpovedať príznakom COVID – 19 / zvýšená telesná teplota, kašeľ, zvracanie, hnačky, kožná vyrážka, náhla strata chuti, čuchu, iný príznak akútnej infekcie dýchacích ciest/, **nesmie vstúpiť do priestorov MŠ,**
2. Ak dieťa v priebehu dňa vykazuje niektorý z možných príznakov COVID – 19, je nutné umiestniťho do samostatnej miestnosti a kontaktovať ZZ, ktorí ho bezodkladne vyzdvihnú. O podozrení na nákazu COVID -19, MŠ informuje príslušný RÚVZ tak, ako je to vprípade iných infekčných ochorení,
3. Ak sa u zamestnanca MŠ objavia príznaky nákazy COVID -19 v priebehu jeho pracovného dňa, bezodkladne o tom informuje riaditeľa ZŠ s MŠ a opustí materskú školu v čo najkratšom čase s použitím rúška,
4. V prípade ochorenia COVID – 19 MŠ postupuje podľa usmernenia príslušného RÚVZ,
5. Tento dokument sa vzťahuje na prevádzkové podmienky MŠ po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia od štandardných podmienok vyplývajúcich zo školských, hygienických, pracovnoprávnych a ďalších predpisov.
6. Dodatok bol prerokovaný so zástupcami ZO OZ a zamestnancov, ktorí svoje oboznámenie potvrdzujú vlastným podpisom.

MENO a  PRIEZVISKO DÁTUM PODPIS

1. Marianna Cintulová
2. Dagmar Ďuricová
3. Eva Kotlebová
4. Mária Guricová
5. Gabriela Kotlebová

Vypracovala: Mgr. Jaroslava Durcová

Prerokované so zástupcami ZO OZ dňa.....................................

Lenka Danielová ...............................................................

Platnosť tohto dokumentu je na obdobie predchádzania šírenia COVID – 19 a vydania nových usmernení.

**Súhlas rodičov s Dodatkom č. 1 k Školskému poriadku 2019/2020 platný od 01.06.2020, ktorý je v súlade s usmerneniami Ministerstva školstva, vedy, výskumu a športu ohľadom COVID – 19, rodičia svojim podpisom súhlasia s obsahom.**

**MENO a PRIEZVISKO PODPIS**

**VYHLÁSENIE**

Vyhlasujem, že dieťa ................................................, bytom v ..........................................., neprejavuje príznaky akútneho ochorenia, že RÚVZ, ani lekár všeobecnej zdravotnej starostlivosti pre deti a dorast menovanému nenariadil karanténne opatrenia / karanténu, zvýšený zdravotný dozor alebo lekársky dohľad/. Nie je mi známe, že by dieťa alebo osoby, ktoré s ním žijú v spoločnej domácnosti, prišli v priebehu ostatného mesiaca do styku s osobami, ktoré ochoreli na COVID – 19.

Som si vedomý / á/, právnych následkov v prípade nepravdivého vyhlásenia, najmä som si vedomý/ á/, že by som sa dopustil /a/, priestupku podľa §59zákona č.355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov.

V ........................................ dňa ......................................

Meno a priezvisko zákon. zástupcu: ......................................

Adresa zákon. zástupcu: .......................................................

Telef. zákon. zástupcu: ..........................................................

Podpis ..................................................................................